**ORDENSREGLER FOR ALFA OMEGA VÆGTLØFTNING**

Alfa Omega Vægtløftning er grundlagt på princippet om, at vi træner sammen på tværs af alder og niveau.

Vi taler altid pænt og respektfuldt til hinanden, og vi hjælper hinanden, når vi kan. Oplever man andet fra vores medlemmer, bør man kontakte bestyrelsen på aovbestyrelse@gmail.com.

Alfa Omega Vægtløftning holder til i Hafnia Hallens Gym, og vi deler det med flere andre foreninger samt gym’ets almene medlemmer.

Vi udviser samme høflighed overfor dem, som vi gør over for vores egne medlemmer.

Det er ikke tilladt for medlemmer at træne i Hafnia Hallens Gym udover vores holdtider. Dette kræver medlemskab til gym’et, hvilket alle medlemmer, der er fyldt 16 år, kan få til foreningspris.

Alfa Omega Vægtløftning tager afstand fra brug af doping, og medlemmer, der tages i at bruge doping, bortvises øjeblikkeligt fra foreningen og udelukkes for bestandigt.

Både Alfa Omega Vægtløftning og Hafnia Hallens Gym samarbejder med Anti Doping Danmark.

Vi sørger altid for, at alt udstyr er ryddet op, når vi er færdige med at træne.

Hvis foreningens inventar eller udstyr beskadiges ved uhensigtsmæssig brug, er du forpligtet til at erstatte inventaret. Foreningen tager ansvaret for udstyr, der skal erstattes på grund af almindelig slid.

Foreningen optager som medlem enhver, der har betalt det rette kontingent, og som tilslutter sig foreningens formål, hvilket er olympisk vægtløftning.

Ved medlemskab for personer under 18 år skal forældre eller værge underskrive værgeerklæring ved indmeldelse.

Medlemskab af Alfa Omega Vægtløftning er betinget af, at du som medlem overholder foreningens ordensregler og vedtægter.